 Ezra 3  Nọnwa nke asaa, ụmụ Izrel nọcha nobodo ha. Ha wee malite izukọta na Jeruselem dị ka otu onye.Jeshụa nwa Jehọzadak na ụmụnne ya bụ ndị nchụàjà nakwa Zerọbabel nwa Shieltiel na ụmụnne ya wee bilie wuo ebe ịchụàjà nke Chineke Izrel, iji chụọ àjà nsure ọkụ nelu ya, dị ka ihe e dere niwu Mozis bụ onye nke ezi Chineke si dị.Ha wee mee ka ebe ịchụàjà ahụ guzosie ike nebe ọ dịbu, nihi na ụjọ bịara ha nihi ndị ala ahụ, ha wee malite ịchụrụ Jehova àjà nsure ọkụ nelu ya, ya bụ, àjà nsure ọkụ a na-achụ nụtụtụ na nke a na-achụ ná mgbede.Ha wee mee ememme ụlọ ndò dị ka ihe e dere ede si dị, na-achụ àjà nsure ọkụ kwa ụbọchị ugboro ole iwu kwuru ka a chụọ ya nụbọchị ọ bụla.E mesịa, a chụrụ àjà nsure ọkụ a na-achụ mgbe niile na nke a na-achụ nụbọchị ememme ọnwa ọhụrụ nakwa noge ememme niile e doro nsọ nke Jehova nakwa maka onye ọ bụla nyere Jehova onyinye afọ ofufo.Site nabalị mbụ nọnwa nke asaa gaa nihu, ha malitere ịchụrụ Jehova àjà nsure ọkụ, mgbe a na-atọbeghị ntọala ụlọ nsọ Jehova.Ha wee nye ndị na-awa nkume na ndị omenkà ego, nyekwa ndị Saịdọn na ndị Taya ihe oriri na ihe ọṅụṅụ na mmanụ, ka ha si na Lebanọn bute osisi sida noké osimiri dị na Jọpa, dị ka ikike Saịrọs eze Peshia nyere ha si dị.Nafọ nke abụọ mgbe ha bịarutesịrị nụlọ ezi Chineke nke dị na Jeruselem, nọnwa nke abụọ, Zerọbabel nwa Shieltiel na Jeshụa nwa Jehọzadak na ụmụnne ha ndị ọzọ, bụ ndị nchụàjà na ndị Livaị, nakwa ndị niile si ebe a dọọrọ ha nagha lọta Jeruselem malitere ọrụ; ha wee mee ndị Livaị gbara afọ iri abụọ gbagowe ndị na-elekọta ọrụ a na-arụ nụlọ Jehova.Jeshụa, ụmụ ya na ụmụnne ya, nakwa Kadmiel na ụmụ ya, bụ ụmụ Juda, wee bilie dị ka otu ìgwè ịrụ ọrụ dị ka ndị na-elekọta ndị na-arụ ọrụ nụlọ ezi Chineke, tinyekwara ụmụ Henadad, ụmụ ha na ụmụnne ha, bụ ndị Livaị.Mgbe ndị ahụ na-ewu ụlọ tọrọ ntọala ụlọ nsọ Jehova, ndị nchụàjà, bụ ndị yi uwe ndị nchụàjà ma jiri opi, na ndị Livaị bụ ụmụ Esaf, ndị ji ájà, biliri ito Jehova dị ka ntụziaka Devid bụ eze Izrel nyere si dị.Ha wee malite ito Jehova na ikele ya site nịbụ abụ, sị, nihi na ọ dị mma, nihi na obiọma ya nebe Izrel nọ na-adịru mgbe ebighị ebi. Ma ndị Izrel niile ji oké olu tie mkpu wee too Jehova nihi na a tọrọ ntọala ụlọ Jehova.Ọtụtụ nime ndị nchụàjà na ndị Livaị na ndị isi nke ọnụmara dị iche iche, ndị agadi bụ ndị hụrụ ụlọ mbụ ahụ, nọ na-akwa ákwá nolu dara ụda mgbe a na-atọ ntọala ụlọ a nihu ha, ebe ọtụtụ ndị ọzọ nọ na-eti mkpu ọṅụ.Nihi ya, ndị mmadụ amataghị nke bụ mkpu ọṅụ na nke bụ mkpu ákwá ndị mmadụ na-eti, nihi na ndị mmadụ nọ na-eti oké mkpu, a nọkwa ọbụna nebe dị anya na-anụ ya. 